钦定古今图书集成/历象汇编/庶征典/第087卷 > 北周
## 钦定古今图书集成/历象汇编/庶征典/第087卷 > 北周

### 明帝二年旱

按：《周书明帝本纪》：“二年二月，自冬不雨，至于是月方
大雪。”

### 武帝保定元年旱

按《周书武帝本纪》，保定元年“秋七月戊申，诏曰：‘亢旱
历时，嘉苗殄悴，岂狱犴失理，刑罚乖衷欤其所在见
囚死以下，一岁刑以上，各降本罪一等，百鞭以下，悉
原免之’。”

保定二年，旱。

按《周书武帝本纪》：“二年二月，以久不雨，降宥罪人，京
城三十里内禁酒。夏四月，禁屠宰，旱故也。”

保定三年，旱。

按《周书武帝本纪》，“三年夏四月壬戌，诏百官及民庶
上封事，极言得失。五月甲子朔，避正寝，不受朝，旱故
也。甲戌，雨。”

### 天和元年旱

按《周书武帝本纪》：“天和元年四月辛亥，雩。”

### 建德元年旱

按《周书武帝本纪》：建德元年五月壬戌，帝以大旱，集
百官于庭，诏之曰：“盛农之节，亢阳不雨，气序愆度，盖
不徒然。岂朕德薄，刑赏乖中欤？将公卿大臣或非其
人欤？宜尽直言，无得有隐。公卿各引咎自责。”其夜，澍
雨。

建德二年，旱。

按《周书武帝本纪》：“二年秋七月，自春末不雨，至于是
月壬申，集百僚于大德殿，帝责躬罪己，问以治政得
失。戊子雨。”

建德五年秋七月，京师旱。

按：《周书武帝本纪》云云。

### 宣帝大象二年旱

按《北史周宣帝本纪》：大象二年“夏四月己卯，以旱故，
降见囚死罪已下。壬午，幸中山祈雨，至咸阳宫，雨降。
甲申，还宫，令京城士女，于衢巷作音乐以迎候。”